# B pielikums – integritātes pārbaudes anketa

Pants **1 Vispārīgie noteikumi**

1 Integritātes pārbaudes attiecībā uz LFF oficiālo amatu kandidātiem un šādu amatu turētājiem, par kuriem ir jāveic integritātes pārbaudes (turpmāk – kandidāti) veic attiecīgā institūcija saskaņā ar LFF Statūtu noteikumiem un šo pielikumu.

2 Kandidātiem, kuri ir pakļauti integritātes pārbaudēm, ir jāiziet zemāk aprakstītais caurlūkošanas un informācijas sniegšanas process. Pirms caurlūkošanas procesa katrs kandidāts sniedz rakstisku piekrišanu minētā procesa veikšanai, izmantojot attiecīgās integritātes pārbaudi veicošās institūcijas veidlapu. Ja šāda rakstiska piekrišana nav sniegta, tiek uzskatīts, ka integritātes pārbaude nav izieta.

3 Kandidātiem, kuri ir pakļauti integritātes pārbaudēm, vienmēr jārīkojas labticīgi un pilnībā jāsadarbojas būtisku faktu noskaidrošanai pēc motivēta paziņojuma. Ja attiecīgais kandidāts nesadarbojas ar integritātes pārbaudes veikšanas jomā kompetento institūciju, tiek uzskatīts, ka integritātes pārbaude nav izieta.

4 Tiek uzskatīts, ka integritātes pārbaude nav izieta, ja:

1. valsts tiesa attiecīgajam kandidātam ir piespriedusi kriminālsodu vai disciplinārsodu, konkrēti, ja pēc būtības izskatāmais jautājums bijis par kandidāta rīcību, nevis nebūtisku pārkāpumu vai procesuālu neatbilstību;
2. FIFA vai citas sporta institūcijas Ētikas komiteja attiecīgo kandidātu ir atzinusi par vainīgu un/vai piespriedusi sodu, kas liek nopietni apšaubīt tā spējas pildīt attiecīgā amata pienākumus.

5 Ievērojot attiecīgos noteikumus par ziņu norādīšanu un informācijas un attiecīgo iegūto datu nosūtīšanu integritātes pārbaužu kontekstā saskaņā ar šo pielikumu, institūcija, kura veic integritātes pārbaudes, stingri ievēro visas šādas informācijas un visu saistīto datu konfidencialitāti.

Pants **2 Caurlūkošanas process**

1 Caurlūkošanas procesa sākumā visiem kandidātiem, kas ir pakļauti integritātes pārbaudei, jāiziet identifikācijas pārbaude (“ID pārbaude”). Šajā sakarā kandidātam jāiesniedz par integritātes pārbaudi atbildīgajā institūcijā savas attiecīgajā brīdī derīgas pases kopija. ID pārbaudes ietvaros jāveic šādu elementu pārbaude/identifikācija:

1. vārds(-i) un uzvārds(-i);
2. dzīvesvietas adrese;
3. dzimšanas datums un vieta;
4. valstspiederība/valstspiederības.

2 Visiem kandidātiem, kuriem ir veicama integritātes pārbaude, jāaizpilda zemāk 3. pantā norādītā anketa.

3 Par integritātes pārbaudi atbildīgā institūcija var veikt neatkarīgu izpēti un/vai pārbaudi, lai par attiecīgo kandidātu iegūtu papildu informāciju, kas var ietvert ziņas par starpniekiem un saistītajām personām, pilnvarām, potenciāliem interešu konfliktiem un būtisku līdzdalību, kā arī tiesvedību un izmeklēšanu civilajās un krimināllietās.

Pants **3 Anketa**

|  |  |
| --- | --- |
| Vārds(-i): |  |
| Uzvārds(-i): |  |

|  |  |
| --- | --- |
| Dzīvesvietas adrese: |  |
| Dzimšanas datums un  vieta: |  |
| Valstspiederība/ valstspiederības: |  |
| Profesija: |  |

1 Vai Jūs iepriekš esat ar galīgu lēmumu sodīts par jebkādu apzināti veiktu sodāmu nodarījumu vai par jebkādu citu nodarījumu, kas atbilst FIFA Ētikas kodeksa 5. panta II daļā paredzēto profesionālās ētikas normu pārkāpumam?

Nē Jā

Ja esat, lūdzu, precizējiet:

2 Vai kāda sporta pārvaldības institūcija Jums kādreiz ir piemērojusi disciplināru vai līdzīgu sodu vai sankciju par darbībām, kas pielīdzināmas FIFA Ētikas kodeksa 5. panta II daļā paredzēto profesionālās ētikas normu pārkāpumam?

Nē Jā

Ja ir, lūdzu, precizējiet:

3 Vai pret Jums pašreiz ir ierosināta tiesvedībā vai izmeklēšanā saistībā ar kādu civillietu, krimināllietu vai disciplinārlietu?

Nē Jā

Ja ir, lūdzu, precizējiet:

4 Es pilnībā apzinos, ka uz mani attiecas LFF Disciplinārlietu un ētikas kodeksa noteikumi, kā arī LFF Statūti un citi rīkojumi saistībā ar integritātes jautājumiem, un es pilnībā atbilstu šiem noteikumiem.

5 Futbola jomā es šobrīd ieņemu šādus amatus:

6 Zemāk norādītie fakti un apstākļi attiecībā uz mani var radīt iemeslu potenciāliem interešu konfliktiem (sk. konkrēti šo statūtu 23. panta 9. daļu):

7 Piezīmes un novērojumi, kas var būt nozīmīgi integritātes pārbaudes kontekstā:

8 Es pilnībā apzinos un piekrītu, ka šī anketa ir pieejama attiecīgās LFF institūcijas locekļiem.

9 Es pilnībā apzinos un apstiprinu, ka man ir jāinformē institūcija, kas veic integritātes pārbaudi, par jebkādiem šajā sakarā būtiskiem faktiem un apstākļiem, kas rodas pēc integritātes pārbaudes.

10 Es pilnībā apzinos un apstiprinu, ka man ir pilnībā jāsadarbojas, lai noskaidrotu būtiskus faktus attiecībā uz savas integritātes pārbaudi. Konkrēti, es pēc pieprasījuma iesniegšu jebkādus savā rīcībā esošus dokumentus, informāciju vai jebkādus citus veida materiālus. Turklāt es sagādāšu un iesniegšu dokumentus, informāciju vai jebkādus cita veida materiālus, kuru nav manā rīcībā, bet ko man ir tiesības saņemt.

11 Es pilnībā apzinos un apstiprinu, ka institūcija, kas veic integritātes pārbaudi, var pieprasīt arī informāciju par iespējamām sankcijām (iepriekš norādītais 1. un 2. jautājums) tieši no FIFA vai attiecīgās konfederācijas, kā arī no citām institūcijām, piemēram, Sporta arbitrāžas tiesas (CAS) Lozannā, Šveicē vai no Starptautiskās Olimpiskās komitejas. Šajā sakarā es atbrīvoju attiecīgās institūcijas no jebkāda konfidencialitātes pienākuma attiecībā uz minēto informāciju.

12 Es pilnībā apzinos un apstiprinu, ka institūcija, kas veic integritātes pārbaudi, var ievākt par mani papildu informāciju saskaņā ar šī pielikuma 2. panta 3. daļu.

(Vieta un datums) (Paraksts)